Wilhelm Skogsholm

Wilhelm Johan Rasmussen Skogsholm (1860–1943) var norsk lærer og skolemann. Han mottok i 1926 Kongens fortjenstmedalje i gull for sitt arbeid med norskopplæring blant kvener i Vadsø og øvrige Finnmark. Skogsholm er skiløperen Vegard Ulvangs oldefar på morssiden.nrk.no/ (14. oktober 2013): – Overgikk alle mine forventninger, hentet 15. januar 2013

 Biografi 
 Familie 
Wilhelm Skogsholm ble født nordpå som sønn av ugifte foreldre Nelle Jensdatter og Rasmus Arnesen. Begge kom til Kåfjord i Troms for å finne arbeid i gruvesamfunnet der. Faren var født rundt 1822 i Fjaler i Sogn og Fjordane og døde den 19. oktober 1869 under sildefiske etter forlis med jekten «Familiens Haab». Moren var født den 16. november 1823 i Bergen by. Etter oppholdet i Kåfjord var hun tjenestepike på gårder i Tjøtta og Nesna i Nordland, blant annet hos Brodtkorb på Tjøttagodset. Hun døde den 5. juni 1906 på Vega.digitalarkivet.no: Klokkerbok for Vega prestegjeld 1905-1934 (1815P): Nelle Hardine Jensdatter, hentet 15. januar 2013

Som alenemor og tjenestepike måtte Nelle Jensdatter sette sønnen bort til oppfostring. Skogsholm bodde noen år hos selveiende gårdbrukere Ole Olsen og Johanne Danielsdatter på Tro frem til han etter Oles død på havet ble flyttet videre til Skogsholmen. Hans fosterforeldre der var husmann Sivert Daniel Nilsen (1828–1913) og Ulrikka Anna Abrahamsdatter (ca. 1815–1883). Skogsholm var ikke det første barnet som Sivert og Ulrikka hadde tatt til seg. Etter Ulrikkas død giftet Sivert seg i 1884 med Johanna Hveding Pedersdatter (1846–1894). Johanna kom fra en velstående slektskrets med tilknytning til borgerleiet Lauvøya.

Skogsholm giftet seg den 19. november 1890 med Laura Josefine Isaksen (1864–1930) fra Vadsø. De hadde to barn: overlege Bjarne Skogsholm (f. 1892) og Gudrun Skogsholm (f. 1893). Bjarne Skogsholms dattersønn er skiløperen Vegard Ulvang. Denne slektsforbindelsen er gjenstand for Ulvangs deltakelse i serien Hvem tror du at du er? (sesong 2, episode 3) på NRK.nrk.no/ (14. oktober 2013): – Overgikk alle mine forventninger, hentet 15. januar 2013

 Karrière 
Etter sin konfirmasjon kvalifiserte Skogsholm seg til opptak ved lærerskolen i Tromsø. Den medfølgende plikttjenesten førte ham videre til Finnmark. Han ble folkeskolelærer i Vadsø, hvor han la ned stor innsats for å lære kvener norsk. For dette arbeidet ble Skogsholm i 1926 tildelt Kongens fortjenstmedalje i gull.

 Referanser 

Kategori:Norske pedagoger
Kategori:Kongens fortjenstmedalje i gull
Kategori:Personer fra Vega kommune
Kategori:Personer fra Vadsø kommune